OpenLLM-France/wikimedia huggingface dataset:
# Sydney Boehm

Sydney Boehm (Filadèlfia 4 abril 1908 – Woodland Hills, Califòrnia, 25 juny 1990), va ser un guionista i productor nord-americà. Va iniciar la seva carrera com a periodista especialitzat en crònica criminal. Potser per això va col·laborar notòriament en l'àmbit del cinema negre. En aquest sentit va escriure sol o en col·laboració els guions de The high wall (1947), The undercover man (1949), Union Station (1950), Side street (1950), The big heat (1953), Rogue Cop (1954), Black Tuesday (1954), Violent Saturday (1955) i Hell on Frisco Bay (1956). Va ser nominat a l'Oscar al millor guió original el 1952 per The atomic citty.

## Filmografia

* The high wall (1947, guió en col·laboració amb Lester Cole)
* The undercover man (1949, guió)
* Union Station (1950, guió)
* Side street (1950)
* Mystery Street (1950, guió en col·laboració amb Richard Brooks)
* Marcat a foc (Branded) (1950, guió en col·laboració amb Max Brand i Cyril Hume)
* The atomic citty (1952)
* El salvatge (The Savage) (1952)
* When Worlds Collide (1953, guió)
* Els subornats (The Big Heat) (1953, guió)
* Perseguida (Second Chance) (1953, guió en col·laboració amb Oscar Millard i Robert Presnell Sr.)
* Rogue Cop (1954, guió)
* Black Tuesday (1954, guió)
* The raid (1954, guió)
* Secret of the Incas (1954, guió en col·laboració amb Ranald McDougall)
* Violent Saturday (1955, guió)
* Els implacables (The Tall Men) (1955, guió en col·laboració amb Frank S. Nugent)
* Hell on Frisco Bay (1955, guió en col·laboració amb Martin Rackin)
* Six bridges to cross (1955, guió)
* The Revolt of Mamie Stover (1956, guió)
* The bottom of the bottle (1956, guió)
* Harry Black (1958, guió)
* A nice little bank that should be robbed (1958, guió)
* Woman obsessed (1959, guió i producció)
* Seven thieves (1960, guió i producció)
* One foot in hell (1960, producció, guió en col·laboració amb Aaron Spelling)
* Shock treatment (1964, guió)
* Sylvia (1965, guió)
* Rough night in Jericho (1967, producció, col·laboració en el guió de Marvin H. Albert)

## Referències

* ↑ Coma, Xavier. Diccionari del cinema negre. Barcelona: Edicions 62 (La cua de palla), 1990. ISBN 84-297-3083-4.
* ↑ «Filmografia de Sydney Boehm a la web del New York Times» (en anglès). Rovi Sandra Brennan. [Consulta: 24 desembre 2015].
# Parc Turó de Can Mates

El Parc turó de Can Mates de Sant Cugat del Vallès, inaugurat en 2007 té una extensió d'unes 20 hectàrees i dona continuïtat a les 7 hectàrees del Parc Central. Disposa de superfícies i camins per fer esport a l'aire lliure com futbol o bàsquet i diverses zones de parcs infantils.

## Referències

* ↑ «El Parc del Turó de Can Mates serà el més gran de Catalunya amb 20 hectàrees d'extensió». Vilaweb, 05-05-2003. [Consulta: 27 juny 2022].
* ↑ «El parc del Turó de Can Mates s'inaugura aquest diumenge». Cugat Media, 07-04-2017. [Consulta: 27 juny 2022].

## Enllaços externs

* https://veinscanmates.wordpress.com/
* http://www.totsantcugat.cat/actualitat/ciutat/can-mates-i-el-parc-central-dos-barris-ben-actius-a-sant-cugat-21678102.html Arxivat 2015-12-11 a Wayback Machine.
# Josep Sanjuan i Ibáñez

Josep Sanjuan i Ibáñez (Matadepera, 30 de juny de 1945) és un antic futbolista català de les dècades de 1960 i 1970.
Jugava de defensa lateral i central. Es formà al futbol base del Jàbac i del Terrassa FC, passant al primer equip el 1964, amb una cessió prèvia a la UE Tàrrega la temporada 1963-64. Jugà tres temporades al primer equip egarenc i el 1967 passà al CD Comtal, filial blaugrana, on jugà durant dues temporades. La temporada 1969-70 formà part de la plantilla del FC Barcelona. Un any més tard passà a jugar a l'Elx CF, on hi romangué durant tres temporades, la primera d'elles a la màxima categoria. Finalitzà la seva carrera novament al Terrassa FC, club amb el qual arribà a segona divisió. Un cop retirat exercí funcions d'entrenador, dirigint el Terrassa FC la temporada 1977-78.

## Referències

* 1 2 3 4 5 6 7 8 «Josep Sanjuán Ibáñez». Gran Enciclopèdia Catalana, 31-10-2014. [Consulta: 9 gener 2017].
* ↑ «Amb el 2 ... Sanjuán». Terrassa FC. Arxivat de l'original el 2017-03-04. [Consulta: 9 gener 2017].
* 1 2 3 4 5 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.

## Enllaços externs

* Perfil a BDFutbol (jugador)
* Perfil a BDFutbol (entrenador)
# Oued Naam

Oued Naam (àrab وادي النعام) és una comuna rural de la província d'Errachidia de la regió de Drâa-Tafilalet. Segons el cens de 2014 tenia una població total de 5.340 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Samat Smakov

Samat Smakov (Semei, 8 de desembre de 1978) és un exfutbolista kazakh de la dècada de 2000.
Fou 76 cops internacional amb la selecció del Kazakhstan.
Pel que fa a clubs, defensà els colors de FC Rostov, FC Kairat Almaty i FC Aktobe.

## Referències

* ↑ ; Mamrud, Roberto«Kazakhstan - Record International Players». RSSSF, 06-02-2014.
* ↑ Reuters «Kazakhstan hold Belgium to 2–2 draw in Euro qualifier». ESPN. Reuters. Entertainment and Sports Programming Network, 12-09-2007 [Consulta: 17 novembre 2014].
* ↑ Balykbaev, Duman. «ru:Юрий Логвиненко — новый рекордсмен «Актобе»» (en russian). Sports.kz, 01-09-2013.
* ↑ «ru:Хомич, Плиев и Бакаев отстранены от тренировок Кайрата до конца сезона» (en russian). sports.ru, 23-10-2014. [Consulta: 3 desembre 2014].
* ↑ Samat Smakov a National-Football-Teams.com (anglès)
# Iondra (cràter)

Iondra és un cràter d'impacte en el planeta Venus de 7,9 km de diàmetre. Porta el nom d'un antropònim selkup, i el seu nom va ser aprovat per la Unió Astronòmica Internacional el 1997.

## Referències

* ↑ «Iondra». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Tapti

El riu Tapti, nom clàssic Tapi (sànscrit: तापी), és un riu ubicat a la regió central de l'Índia. És un dels rius principals de la península índia amb una longitud de 724 km. És un dels tres rius -els altres són el Narmada i el Mahi- que corre de l'est cap a l'oest.
El riu neix a l'est de les muntanyes de Satpura, al sud de l'estat de Madhya Pradesh i flueix cap a l'oest, fins a la regió de Nimar a Madhya Pradesh, Khandesh i a l'est de Vidarbha a Maharashtra, totes aquestes regions són ubicadesa al nord-oest de l'altiplà de Decan, abans de la seva desembocadura al golf de Khambhat al mar d'Oman, a l'estat de Gujarat.
Els Ghats Occidentals i les muntanyes de Sahyadri estan al sud del riu Tapti, prop de la frontera entre els estats de Gujarat i Maharashtra.

## Nom

El riu Tapti prové del districte de Betul, del lloc anomenat Multai. el nom en sànscrit de la ciutat de Multai és Multapi. Aquest és, doncs, el significat de l'origen de Tapi o riu Tapti.
El riu Tapi ubicat a Tailàndia fou anomenat després del riu Tapti de l'Índia l'agost del 1915.
# Josep Maria Ripoll Puertas

Josep Maria Ripoll Puertas (Esplugues de Llobregat, 1946) és un dirigent esportiu en l'àmbit de l'esquaix i el raquetbol.
Jugador aficionat d'esquaix sorgit del Can Mèlich Club, va entrar a la Junta Directiva de la Federació Catalana d'Esquaix i Raquetbol el 1994 i va ocupar el càrrec de vicepresident fins que va ser elegit president el mes de març de 1997 i, després d'haver estat reelegit diverses vegades sense oposició, es va mantenir en el càrrec fins a finals de 2011, quan el va deixar per motius professionals. La fita més important dels seus catorze anys de presidència va ser el reconeixement de la Federació per part de les federacions Europea i Internacional de raquetbol, després del qual la selecció catalana de raquetbol va poder competir com a membre de ple dret en campionats d'Europa i del món. El reconeixement internacional va arribar el 10 de novembre de 2006, però tres mesos abans la selecció catalana ja havia jugat el Mundial de Santo Domingo com a membre provisional. Un any després, Víctor Montserrat es va proclamar campió d'Europa de raquetbol i les seleccions catalanes masculina i femenina també ho van ser per equips el 2009.

## Referències

* ↑ Gallen Utset, Carles. Les Federacions Esportives catalanes i els seus presidents. Barcelona: UFEC, 2013. ISBN Gi.1233-2013.
# Oued Siliana

El oued Siliana (àrab: وادي سليانة, wādī Silyāna) és un riu de Tunísia amb origen a la regió des de Maktar, que corre en direcció nord i desaigua al riu Medjerda a uns 5 km a l'oest de Testour.
En el seu trajecte recull a l'època de pluges, l'aigua de nombrosos uadis que estan secs bona part de l'any. El seu curs és d'uns 120 km. La pluviometria mitjana és de 455 mm/any i entre el setembre i el gener creix entre un 15 i un 11 per cent. La ciutat principal del seu curs és Siliana i la segueix Gaâfour. Els uadis del començament del curs són controlats per l'embassament d'El Akhmes. Més amunt de Siliana hi ha l'embassament de Siliana i a la part esquerra, proper a la desembocadura, hi ha l'embassament de Sidi Salem. El riu travessa regions de diferent altitud entre el Robaa Oled Yahia de 584 metres i el Djebel Serj de 1.347 metres amb una diferència mitjana de més de 400 metres i diferent pluviometria (una diferència de 150 mm/any).

## Referències

* ↑ «Oued Siliana» (en castellà). mapcarta.com. [Consulta: 8 gener 2023].
* ↑ Brosselard, Henri. Voyage de la mission Flatters au pays des Touareg Azdjers (en francès). Jouvet, 1883, p. 31.
* ↑ Central Intelligence Agency. «Tunisia». Encyclopedia of Earth, 12-06-2012. [Consulta: 8 gener 2023].
* ↑ Zouari, K.; Chkir, N.; Ouda, B. «Paleoclimatic variations in Maknassy Basin (central Tunisia) during the Holocene period using multidisciplinary approaches» (en anglès). Proceedings of the study of environmental change using isotope techniques, C and S papers seriesno, 01-10-2002.
# Ruwala

Ruwala és una tribu molt important de l'Aràbia del nord del grup anaza. Habiten principalment Tayma, Jubba, Wadi Sirhan, Khaybar, al-Wudiyan, al-Labba, Hamad i Hauran. Serien la més nombrosa de les tribus del desert nord-aràbic i a finals del segle XX es calculava que eren més de mig milió comptant els de l'Aràbia Saudita, Síria i Jordània. La tradició els fa descendents d'Anaz, germà de Maaz ibn Wail.
La seva història es coneix només al segle XIX: eren oposats als wahhabites, però el 1809 van derrotar prop de Bagdad a un exèrcit otomà que perseguia a aquells; a canvi els Al Saüd els van eximir de l'obligació de reconèixer la seva sobirania i van adquirir plena independència. La derrota otomana també va fer que la Porta reconegués la independència de la tribu. El 1909 Nawwaf ibn Shuri Shalan (en contra del parer del seu pare el xeic) va recuperar al-Djawf del que s'havien apoderat els Banu Rashid de Jabal Shammar. Després de la I Guerra Mundial Nawwaf volia formar un regne (Regne Shalan d'Aràbia del Nord) però la seva mort el 1921 i l'establiment dels mandats britànic a Transjordània i francès a Síria, van acabar amb el projecte. Nuri Shalan, pare de Nawwaf, va entregar al-Djawf als Al Saüd el 1926 pel tractat de Hadda i fou reconegut com a emir.
Alguns ruwala van formar part dels al-Ikhwan i altres van servir a la Legió Àrab. Shaykh Faysal ibn Fawwaz, net de Nuri Shalan, va succeir al seu avi el 1936; Nuri fou membre de la cambra de diputats fins al 1936 i després el va substituir el seu net Fawwaz ibn Nawwaf; als anys seixanta, manats per Nuri ibn Fawwaz, es van dedicar al contraban a la frontera de Jordània amb centre a al-Risha però quan els Shalan es van reconciliar amb el govern sirià el contraban es va acabar; el 1993 era emir Mitib ibn Fawwaz.
Durant el segle XX els emirs residien prop de Damasc i la tribu fou considerada siriana però als que pasturaven a Aràbia Saudita se'ls va reconèixer la nacionalitat saudita. Entre 1958 i 1962 a causa de la sequera, molts ruwala van ingressar a la Guàrdia Nacional Saudita; les dificultats amb el partit Baath que governava a Síria, els va decantar cap al servei als saudites. Avui dia tenen ramats i terres a Aràbia Saudita i en menor mesura a Jordània i Síria.

## Bibliografia

* Enciclopèdia de l'Islam, VIII, 662, 663 i 664.
# Iona (Florida)

Iona és una concentració de població designada pel cens dels Estats Units a l'estat de Florida. Segons el cens del 2000 tenia 11.756 habitants.

## Demografia

Segons el cens del 2000, Iona tenia 11.756 habitants, 6.023 habitatges, i 3.740 famílies. La densitat de població era de 636,6 habitants/km².
Dels 6.023 habitatges en un 11,2% hi vivien nens de menys de 18 anys, en un 54,9% hi vivien parelles casades, en un 5,1% dones solteres, i en un 37,9% no eren unitats familiars. En el 31,4% dels habitatges hi vivien persones soles el 17% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,95 i el nombre mitjà de persones que vivien en cada família era de 2,36.
Per edats la població es repartia de la següent manera: un 10,2% tenia menys de 18 anys, un 3,6% entre 18 i 24, un 17,6% entre 25 i 44, un 29,1% de 45 a 60 i un 39,5% 65 anys o més.
L'edat mediana era de 59 anys. Per cada 100 dones de 18 o més anys hi havia 90,2 homes.
La renda mediana per habitatge era de 37.091 $ i la renda mediana per família de 46.250 $. Els homes tenien una renda mediana de 34.740 $ mentre que les dones 25.683 $. La renda per capita de la població era de 33.937 $. Entorn del 5,9% de les famílies i el 10% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Iona». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 2 agost 2010].
* ↑ «Geographic Comparison Table- Iona». American Fact Finder. Oficina del Cens dels Estats Units, 12-01-2010.
# Mas Campas

El Mas Campas és una masia de l'Esquirol (Osona) inclosa a l'Inventari del Patrimoni Arquitectònic de Catalunya.

## Descripció

Masia de planta rectangular construïda aprofitant el desnivell i assentada damunt la roca. És de planta rectangular i presenta diversos trams constructius. El sector de migdia hi ha una arcada que condueix a les corts del bestiar. A nivell del primer pis, on hi ha diverses llindes datades al segle xviii, hi ha uns porxos sostinguts per pilars de pedra. A la part baixa hi ha un gros contrafort que sosté el mur de la casa, al mateix indret hi ha restes d'un antic portal amb llinda de fusta. Al davant del portal principal s'hi forma la lliça. A pocs metres de la casa s'hi està construint una casa nova.

## Història

Antic mas del terme i parròquia de Corcó registrat al fogatge de 1553. Aleshores habitava el mas en Pere Campas. El mas fou reformat el segle xviii com indiquen llindes de portals i finestres, algunes de les quals presenten decoracions conopials i d'altres. Malgrat l'interès i l'antiguitat del mas actualment es troba abandonat.

## Referències

* 1 2 «Mas Campas». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 setembre 2017].
# Taipana

Taipana (friülà Taipane, eslovè Tipána) és un municipi italià, dins de la província d'Udine. Forma part de l'Eslàvia friülana. L'any 2007 tenia 715 habitants. Limita amb els municipis d'Attimis, Kobarid (Eslovènia), Faedis, Lusevera i Nimis. Segons el cens de 1971, el 74,4% de la població són eslovens.

## Administració

Llista d'alcaldes :
| Període | Identitat | Partit |
| 2004- | Elio Berra | Llista cívica |
# Gruffydd ap Rhydderch

Gruffydd ap Rhydderch, mort l'any 1055, fou un rei de Gwent i part del regne de Morgannwg al sud de Gal·les, i més tard rei de Deheubarth.
Era el fill de Rhydderch ab Iestyn, que havia obtingut el poder al regne de Deheubarth entre el 1023 i el 1033. Ja rei de Morgannwg, Gruffydd s'implicà amb Deheubarth quan aquest regne fou pres de Hywel ab Edwin per Gruffydd ap Llywelyn, ja rei de Gwynedd, el 1044. Tanmateix, Gruffydd ab Rhydderch fou capaç d'expulsar-lo el 1045 i esdevingué rei de Deuhebarth. Es deia que era un rei poderós que resistí tenaçment les ràtzies dels vikings i els atacs de Gruffydd ap Llywelyn. Emperò, el 1055, Gruffydd ap Llywelyn el matà en combat i recapturà Deheubarth.
Es diu que el 1049 feu ràtzies al riu Severn, aliat amb una flota viking irlandesa.
El seu fill Caradog ap Gruffydd també intentà imitar el seu pare i avi recuperant el control de Deheubarth, però morí a la batalla de Mynydd Carn.
# Rochester Twilight Criterium

El Rochester Twilight Criterium és una competició ciclista d'un sol dia que es disputa al mes d'agost a Rochester, a l'estat de Nova York.
Creada el 2004, de 2007 a 2008 va formar part de l'UCI America Tour. L'edició del 2008 fou una cursa per etapes. De 2009 a 2014 no es va disputar, fins que es recuperà de cara el 2015.

## Palmarès masculí

| Any | Vencedor | Segon | Tercer |
| 2004 | José Alejandro | Craig McCartney | Chuck Coyle |
| 2005 | Juan José Haedo | Kyle Wamsley | Vassili Davidenko |
| 2006 | Hilton Clarke | Dan Schmatz | Sebastián Alexandre |
| 2007 | Hilton Clarke | Cameron Evans | Kyle Wamsley |
| 2008 | Dominique Rollin | Antonio Cruz | Ryan Roth |
| 2009-14 | No disputat |
| 2015 | Aldo Ino Ilešič | Carlos Alzate | Ryan Aitcheson |
| 2016 | Luke Keough | Ryan Aitcheson | Ed Veal |

## Palmarès femení

| Any | Vencedor | Segon | Tercer |
| 2006 | Sarah Uhl | Lauren Franges | Sarah Ulmer |
| 2007 | Jessie Maclean | Anna Lang | Theresa Cliff-Ryan |
| 2008-14 | No disputat |
| 2015 | Tara Whitten | Samantha Schneider | Erica Allar |
| 2016 | Skylar Schneider | Iris Slappendel | Samantha Schneider |

## Referències

* ↑ «History - Rochester Twilight Criterium». rochestercrit.com. [Consulta: 21 abril 2016].

## Enllaços externs

* Web de la cursa
* Palmarès a cyclingarchives.com
* Palmarès a cyclebase.nl
* Palmarès femení a cyclingarchives.com
# Conca de París (geologia)

La Conca de París és una de les principals regions geològiques de França, s'ha desenvolupat des del Triàsic en un subsol format per l'orogènesi varisca.

## Extensió

La regió que normalment es contempla com Conca de París, és menor que la superfície formada per l'estructura geològica. El primer ocupa el centre de la meitat nord del país, excloent l'est de França. Aquest últim s'estén des dels turons al sud de Calais a Poitiers i de Caen a la vora de la vall del Rin Mitjà, a l'est de Saarbrücken.

## Geografia

El paisatge és en planes i altiplans d'alçada limitada. Al sud-est i l'est de la plana de Champagne i el Seuil de Bourgogne (Llindar de Borgonya) l'erosió diferencial dels estrats ha deixat escarpes baixes amb la immersió pendents cap al centre. La naturalesa canviant de les argiles, calcàries i guix dona lloc a les característiques de les regions com Champagne humide (Champagne humida), Champagne Pouilleuse (Champagne pobra), el Pays de Caux i Pays de Bray.

## Estructura

La conca de París és una conca sedimentària de roques sedimentàries. Se superposa a estrats geològics pertorbats per l'orogènesi varisciana i forma un bol poc profund i ampli en el qual es van establir els successius dipòsits marins al llarg de períodes des del Triàsic al Pliocè. L'extensió general disminueix amb el pas del temps.
A l'oest, els estrats plegats per la pujada varisca sorgeix per sota dels dipòsits marins més recents als turons de Bretanya i, a l'est, el Massís de les Ardenes, Hunsrück i Vosges. Al sud, limita amb el Massís Central i Morvan Cap al nord, enllaça amb els estrats del llit del Canal de la Mànega i el sud-est d'Anglaterra. Altres límits es troben en les crestes dels dipòsits més recents i escarpes, com el de Côte d'Or (en una falla alpina) i els pujols d'Artois, que se superposen al marge del Massís Londres-Brabant.

## Notes

* ↑ Pouilleuse significa 'infestada amb polls' és una regió amb sòls calcaris i poca aigua superficial, abans era pobra.

## Referències

* Anon. Carte Géologique de la France à l'Échelle du Millionième ISBN 2-7159-2158-6
* Dercourt, J. Géologie et Géodynamique de la France (en francès). 3rd, 2002. ISBN 2-10-006459-2.
# Julian Pollersbeck

Julian Pollersbeck (Altötting, 16 d agost de 1994) és un futbolista alemany que juga com a porter al club 1. FC Magdeburg de la 2. Bundesliga. Ha estat a més internacional amb la selecció de futbol sub-21 d'Alemanya.

## Carrera

Pollersbeck va començar la seva carrera al SV Wacker Burghausen amb el qual va jugar en el segon equip. No obstant això, quan va donar el salt al primer equip no va tenir oportunitat de jugar.
Després del seu pas per aquest club va fitxar pel també equip alemany de l'FC Kaiserslautern amb el qual va jugar sobretot en el segon equip, tot i que també va disputar partits amb el primer equip.
En l'estiu de 2017 va fitxar per l'Hamburg SV en un contracte que li uniria al club alemany fins al 2021.

## Carrera internacional

Pollersbeck és internacional amb la selecció de futbol sub-21 d'Alemanya amb la qual va aconseguir un gran Reconeixement internacional durant la disputa de l'Eurocopa Sub-21 de 2017 en què va ser el porter titular. Va tenir una gran actuació en les semifinals anet la selecció de futbol sub-21 d'Anglaterra en on es va arribar als penals, i on Alemanya va aconseguir el pas a la final. A la final, Alemanya va vèncer a la selecció de futbol sub-21 d'Espanya per (1-0) proclamant-se així la selecció alemanya campiona de l'Eurocopa Sub-21 de 2017.

## Clubs

* SV Wacker Burghausen (2011-2013)
* FC Kaiserslautern (2013-2017)
* Hamburgo SV (2017-)

## Referències

* ↑ «Julian Pollersbeck». Transfermarkt.
* ↑ «Pollersbeck ficha por el Hamburgo». BeSoccer.
* ↑ «Alemanya guanya als Europeus sub-21 2017». El País. 30 de juny de 2017